จัดเต็ม
โดย...แบงก์กลิ้ง
27 ก.ค. 2558

โดย...แบงก์กลิ้ง
ถึงจะปล่อยสินเชื่อไม่เข้าเป้า นายแบงก์ทั้งหลายบ่นอุบอิบหนี้เสียเพิ่มต้องกันเงินสำรองเพิ่มตาม แต่ผลประกอบการธนาคารพาณิชย์ในไตรมาส 2 ออกมาก็ยังไม่ขี้เหร่แต่อย่างใด กำไรแบงก์ก็ยังแตะหมื่นล้านกัน
จะทำให้กำไรหดยังไงได้ เพราะแบงก์ทั้งหลายต่างพากันเบ่งค่าธรรมเนียมกันออกมา เก็บกันยุบเก็บกันยิบไปหมด จนลูกค้าเริ่มสงสัยว่าของฟรีทั้งหลายเริ่มจะไม่ฟรี อย่างอินเทอร์เน็ตแบงก์กิ้ง ก็เริ่มทยอยเก็บค่าธรรมเนียมกันแบบกองทัพมด โอนเงินฟรี 3 ครั้ง หลังจากนั้นเก็บค่าธรรมเนียมรายการละมากน้อยแล้วแต่อัธยาศัย
เพราะสินเชื่อปล่อยไม่ออกแบงก์ก็เลยจ่ายดอกเบี้ยเงินฝากน้อยเหลือเกิน แต่แบงก์กรุงไทยมาเหนือเมฆ เวลาระดมเงินฝากเป็นช่วงๆ ใช้โปรโมชั่นจัดหนักจัดเต็มกันไป ล่าสุด ฝากเงินแถมจักรยานเข้าเทรนด์มากเลย ขอบอก